"Білімге сенген заманда..."

Дана қазағымызда "Білекті бірді, білімді мыңды жығады"деген даналық сөздері бар.Осынау, мыңды жығатын алып күшке ие, білім атты керуенге сәл тоқталып өтсек.Білім -ол біздің бойымыздағы сарқылмас қазына.Білім-ол әрбір адамның бойындағы рухани күш-жігер.Осы рухани азықтың кілті бойымызда қанша көп болса, әрине ертеңге деген үміт сәулесінің жалындауы сөзсіз емеспе?

Мына жаңа технологияның біліммен біте қайнасқан шағында, ұстаздар қауымы әрбір шәкіртке аянбай тер төгіп, жаңа заманның талабына сай, толыққанды біліммен сусындатып отыр.Ұстаздарымыз жаңа технологияның қыр сырын терең меңгеріп, оқушы жүрегіне болашақтың нұрын құюда.

Әрине, бұл тұрғыда тілге тиек етіп айтар болсақ,жыл сайын еліміздің мектептерінде үздік шәкірттеріміз көбейіп, алтын белгімен бітіріп жатқандары жаныңды жадыратады.Осының бәрі Тәуелсіз Қазақстанның жаңа жетістігі.Бұл -ұстаз үшін де, алтын ұя мектеп үшін де зор қуаныш.Сондықтан қазіргі таңда білімді болу ол-басты қағида.Болашақтың білім тізгініне алаңдап кеткен асыл тұлғамыз, хан Абылай атамыздың мына бір өлеңімен сөзімді сарқысам деймін:

Білекке сенген заманда,

Ешкімге дес бермедік.

Білімге сенген заманда,

Қапы қалып жүрмелік.

Сондықтан тәрбие мен білімді ұштастырып шәкіртке беретін ұстаз болса, әрине осындай мол қазынаны жетік игеру шәкірттеріміздің игілігінде.Білімді шәкіртіміз көп болып, еліміздің өркендеуіне ат салысатынына біз сенеміз.Санаулы күндерден соң әрбір мектеп түлектері алтын ұясынан ұшқалы отыр."Сәт сапар" тілеп, өмірдің биік белесіне шығарып саламыз.Білімді шәкірттер қашанда ел мақтанышы!

Авторы:Маңғыстау облысы Мұнайлы ауданы "7"жалпы білім беру орта мектебінің "Физика"пәнінің мұғалімі Халбаева Еркинай Бердибаевна